Μπακαλιάρος λεμονάτος μικρασιάτικος
«Τα ψάρια με ντομάτα ή λεμονάτα συνηθίζονταν στα παράλια της Μ. Ασίας. Φτιάχνω συχνά αυτό το φαγητό, είναι πεντανόστιμο» μας λέει η Θέμις Παπαδοπούλου.
1 κιλό φιλέτο παστού μπακαλιάρου, καλά ξαλμυρισμένο *, σε μέτρια κομμάτια, 1 κρεμμύδι ξερό, σε λεπτές φέτες, 1 μάτσο κρεμμυδάκια φρέσκα, σε ροδέλες, 2 πράσα, σε ροδέλες, 1 κλωνάρι σέλερι, χοντροκομμένο, 1/2 κιλό πατάτες, σε ροδέλες, 2 κουτ. σούπας νισεστέ, χυμός από 1 λεμόνι, 1/2 μάτσο μαϊντανός, ψιλοκομμένος, 250 ml νερό, 160 ml ελαιόλαδο, φρεσκοτριμμένο πιπέρι
Για να φτιάξουμε τον μπακαλιάρο λεμονάτο ξεκινάμε ζεσταίνοντας σε ρηχή κατσαρόλα σε μέτρια προς δυνατή φωτιά το ελαιόλαδο και σοτάρουμε το κρεμμύδι, τα κρεμμυδάκια, τα πράσα και το σέλερι για 4-5 λεπτά ή μέχρι να αρχίσουν να μαραίνονται. Προσθέτουμε το νερό, τις πατάτες και λίγο πιπέρι και μαγειρεύουμε για 10 λεπτά.Πασπαλίζουμε με μαϊντανό, βάζουμε τα κομμάτια του μπακαλιάρου από πάνω, ωραία στρωμένα.Ψήνουμε για 10 λεπτά ή όσο χρειαστεί, έτσι ώστε να γίνει ο μπακαλιάρος και να έχουν μαλακώσει οι πατάτες.Κατόπιν βάζουμε 2 κουταλιές νισεστέ σε μισό φλιτζάνι νερό και όσο λεμόνι θέλουμε, τα ανακατεύουμε καλά και τα ρίχνουμε στην κατσαρόλα.Σείουμε ελαφρώς, μαγειρεύουμε για 2-3 λεπτά και αποσύρουμε.
Μπακαλιάρος,Χόρτα , Μυρωδικά